《异鸟来纪临安钱王疑冢也》
清代·宗稷辰

异鸟来，知县堂，券砖出，书钱王。钱王疑冢非一言，治东城北两钱如骑墙。

史臣书葬稽后唐，日在茅山之原锦衣乡，大都假托归荒茫。

想王虑远谋孔臧，卜于邑治无盗戕。确有徵信碑则详，李元之功不可忘。

君不见六陵乃遭髡逆杨，名阡巨墓多罹殃。惟王泽在吴越疆，爱人及树谁忍伤。

非徒恃此为善藏，不然曹公七十二，胡以漳河败露由飞铓。

作者简介：（1792—1867）浙江会稽人，字涤甫，又作迪甫，又字涤楼。道光元年举人。咸丰初迁御史，曾疏请各省实行保甲，又荐举左宗棠等人。尝筑济宁城墙御捻军。官至山东运河道。有《躬耻集》、《四书体味录》。